Eina! Hek deurboor tuinwerker se arm | Netwerk24
Deur Werner Beukes 12 September 2019 16:12
Waarskuwing: Die grafiese foto onder kan sensitiewe lesers ontstel.
Die skerp punte aan die bokant van ’n elektriese motorhek waar ’n tuinwerker Woensdag beseer is. Foto: Netcare 911
Netwerk24Foto: Netcare 911
Paramedici het Woensdag spesiale toerusting gebruik om ’n tuinwerker in Craighall Park in Johannesburg te help nadat sy arm deur ’n gedeelte van ’n elektriese hek deurboor is in ’n “fratsongeluk”.
Die man, in sy laat 40’s, het op ’n leer by die elektriese hek gewerk toe hy sy balans verloor en op een van die skerp punte aan die bokant van die hek geval het, het Shawn Herbst, woordvoerder van Netcare 911, Donderdag aan Netwerk24 gesê.
Die huiseienaar het dadelik paramedici na die toneel in Lancasterlaan ontbied. “Die man se regterboarm was deurboor. Die paramedici het spesiale toerusting gebruik om eers ’n deel van die skerp punt af te sny sodat die man mediese hulp kon ontvang,” het Herbst gesê.
Volgens Herbst is die man op die toneel deur paramedici gestabiliseer voordat hy na ’n plaaslike hospitaal gebring is vir verdere behandeling.
News24 berig dat die huiseienaar, onbewus van waar die tuinwerker was, die hek van binne die huis oopgemaak het en hy glo sy balans verloor het. “Dit was ’n fratsongeluk,” het Moelich Odendal, ’n Emer-G-Med-paramedikus, gesê.
Een van die skerp punte bo-op ’n elektriese motorhek het ’n tuinwerker se boarm Woensdag in Craighall Park in Johannesburg in ’n fratsongeluk deurboor. Foto: Netcare 911
Meer oor: Johannesburg | Fratsongeluk
Wonderwerk dat duiker pylskoot deur kop oorleef